
[image: image1.jpg]CIMALSA

Centres logistics
de Catalunya





CENTRALS I INFRAESTRUCTURES PER A LA MOBILITAT I LES ACTIVITATS
LOGÍSTIQUES, S.A.U. Empresa Pública de la Generalitat de Catalunya

PLEC DE CLÀUSULES TÈCNIQUES
CONCURS MIXTE DE SUBMINISTRAMENT I SERVEI DE MANTENIMENT DEL CIRCUIT TANCAT DE TELEVISIÓ (CCTV) I DE LES ALARMES CONTRA ROBATORI I INTRUSIÓ DE L’ESTACIÓ D’AUTOBUSOS DE PALAFRUGELL 
Data: MAIG 2024
1. CONTEXT
CIMALSA, és una empresa pública adscrita al departament de Territori de la Generalitat de Catalunya. En virtut d’aquesta condició ha estat designada com a responsable gestora de l’estació d’Autobusos de Palafrugell.
En el marc d’aquestes facultats de gestió hi ha el requeriment de realitzar el correcte manteniment de les diferents instal·lacions de l’estació. Entre aquests manteniments, es troba el manteniment del circuit tancat de televisió (CCTV) i de les alarmes contra robatori i intrusió.
El circuit tancat de televisió està instal·lat des del 2004 i ha quedat obsolet quant a resolució d’imatges i funcionament de vídeo gravador. Al mateix temps, la instal·lació d’alarmes contra robatori i intrusió no compleix la normativa de seguretat privada vigent. Motiu pel qual, és necessari contractar el subministrament i instal·lació dels elements del CCTV i de les alarmes contra robatori i intrusió que es descriuran en el punt 4.1. d’aquests plecs.  
CIMALSA requereix contractar un servei de manteniment de l’esmentat CCTV i de les alarmes contra robatori i intrusió de l’estació d’autobusos de Palafrugell per tal de donar compliment als requisits legals d’aquest tipus d’instal·lacions a la vegada que es tingui garantia del seu bon estat de conservació i funcionament. 
Aquest servei inclourà el manteniment de les càmeres del CCTV, dels equips i components dels sistemes de protecció i detecció contra robatori i intrusió, la recepció d’alarmes, la custòdia de claus, l’assistència tècnica 24h sobre 365 dies, la comprovació d’incidència remota i física (servei de verificació personal) i la comunicació als responsables de CIMALSA de les instal·lacions de l’estació i als cossos i forces de seguretat (Mossos d’Esquadra) si s’escau.
2. OBJECTE
El present document inclou les prescripcions tècniques de la licitació de referència que té per objecte la CONTRACTACIÓ MIXTE DE SUBMINISTRAMENT I SERVEI DE MANTENIMENT DEL CIRCUIT TANCAT DE TELEVISIÓ (CCTV) I DE LES ALARMES CONTRA ROBATORI I INTRUSIÓ DE L’ESTACIÓ D’AUTOBUSOS DE PALAFRUGELL.
3. LLOC D’EXECUCIÓ
El servei es prestarà a la següent ubicació:

ESTACIÓ D’AUTOBUSOS DE PALAFRUGELL
C/Lluís Companys, 2
17200 – Palafrugell (GIRONA) 
4. DESCRIPCIÓ DELS SERVEIS A PRESTAR

El contingut i prestacions del servei a realitzar pel contractista, per tal de donar compliment a la normativa vigent seran els següents: 
· Subministrament i instal·lació de càmeres del CCTV i alarmes contra robatori i intrusió segons normativa vigent. 

· Servei de Manteniment Preventiu del CCTV i les alarmes contra robatori i intrusió de l’estació d’autobusos de Palafrugell.

· Servei de Manteniment Correctiu de les diferents instal·lacions objecte de l’estació. 

· Servei d’Assistència Tècnica remota i/o presencial en cas d’emergència 24h sobre 365 dies.

· Gestió Custòdia de Claus i Servei de verificació personal (“Acuda”). 

4.1.- Subministrament i instal·lació equipaments del CCTV i de les alarmes contra robatori i intrusió   

El subministrament i instal·lació dels diferents equipament per al circuit tancat de televisió i per a les alarmes contra intrusió i robatori de l’estació s’haurà de dur a terme a l’inici del contracte. I hauran d’estar del tot instal·lats en un termini màxim de 3 mesos després que hagi començat el servei. 

També serà necessària la retirada de tots els equipaments actuals que han quedat obsolets o que no compleixen la normativa vigent. S’haurà de procedir  a reciclar els esmentats equipaments i serà necessari que l’empresa adjudicatària faci entrega d’un certificat de reciclatge a CIMALSA. 
4.1.1.- Equipaments del CCTV
Els equipaments actuals del circuit tancat de televisió estan obsolets quant a resolució i a funcionament de vídeo gravador. Per aquest motiu cal contractar el subministrament i instal·lació dels següents elements:

· 1 gravador HD Acusense HIKVISION 4 càmeres. Amb sortida HDMI/VGA simultània i sortida CVBS. Anàlisi de vídeo sobre 4 CH HD detector intel·ligent de persones. 
· 1 disc dur intern WD PURPLE 3.5”, SATA III a 6 GB/s, 64MB, 2TB específic per a aplicacions de vídeo.

· 2 càmeres mini Domo HIKVISION, 4 en 1 (AHD, HD-TVI, HD-CVI i analògica), 5Mpx, òptica motoritzada, 2.7-13.5mm, WDR 130dB, IR 40m, IP67, 12 Vdc + 2 caixes de connexió de superfície per a càmeres bullet o minidomo, per  al vestíbul principal i per al vestíbul superior de l’estació. 
· 2 càmeres Bullet HIKVISION PRO 4 en 1 (TVI, AHD, HD-CVI i analògica), CMOS, 5 Mpx, òptica motoritzada 2.7-13.5mm, D/N, EXIR 40m, IP67, 12Vdc + 2 caixes de connexió de superfície per a càmeres bullet o minidomo per a l’exterior de l’estació (andanes i entrada). 
· 4 alimentadors de càmera 12V CC/ 2A de sortida. Protecció contra sobrecàrregues i curtcircuits. 

4.1.2.- Equipaments de les alarmes contra robatori i intrusió
Les alarmes contra robatori i intrusió cablejades en els vestíbuls i taquilla, amb els seus corresponents detectors i sirenes són una instal·lació molt antiga que no compleix la normativa de seguretat privada vigent. Motiu pel qual s’escau la contractació del subministrament i instal·lació dels següents elements:

· 1 kit central NEO, de 6 a 13 zones 2 particions + caixa + teclat LCD alfanumèric. Grau 2.
· 1 Bateria de plom 12V 7AMPS.

· Teclat LCD NEO alfanumèric cablejat.

· Mòdul expansor de 8 zones cablejades. Compatible amb centrals DSC NEO. Grau 2.

· 7 detectors DT digital OPTEX amb cobertura 12 x 12m. Grau 2 (2 bar, 2 vestíbul, 1 vestíbul superior, 2 taquilles)

· 1 comunicador IP + 4G. Grau 2 Power NEO.

· 10 Cable Cat6 U/UTP BC 23AWG 250MHz LSZH-FR. 

· 1 Sirena interior d’un to. Potència de 101 dB a 1m.
4.2.- Manteniment preventiu
L’adjudicatari realitzarà sobre les instal·lacions les operacions de manteniment preventiu, d’acord amb la seva experiència i amb les recomanacions dels fabricants, subministradors i instal·ladors, per tal d’assegurar tant un correcte control i funcionament com les òptimes condicions de funcionament de les mateixes. 
4.2.1.- Manteniment preventiu Circuit Tancat de Televisió (CCTV)
L’adjudicatari haurà de realitzar una revisió anual presencial i tres revisions trimestrals bidireccionals.
Com a mínim s’hauran de dur a terme les següents actuacions:

· Reajustament elements de tots els subsistemes

· Comprovació de totes les connexions al sistema

· Neteja de les òptiques de les càmeres

· Neteja del monitor

· Comprovació del correcte funcionament de tots els elements dels subsistemes

· Repàs de les connexions

· Manteniment dels equips perifèrics (gravador, etc.) 
L’adjudicatari haurà d’entregar els informes de les actuacions dutes a terme de manteniment preventiu un cop s’hagin efectuat. El termini d’entrega de l’informe és de quinze dies des que es realitzi l’actuació planificada. 

Els treballs de manteniment preventiu seran realitzats per personal especialitzat, coordinat i supervisat segons es detalla:

· Operaris: Formació acadèmica FP-I/FP-II o bé experiència sòlidament contrastada, amb categoria professional necessària per a la realització dels treballs.

· Supervisors / Cap d’equip: Formació acadèmica FP II o bé experiència sòlidament contrastada mínima de 10 anys. 

· Direcció tècnica: La Direcció tècnica serà duta a terme per un Enginyer de Manteniment, a través del qual es canalitzaran totes les relacions quant a l’execució dels serveis contractats actuant com a interlocutor amb el client. La Direcció tècnica tindrà coneixement dels diferents reglaments de les instal·lacions a mantenir. 
Mitjans i horaris:

Tot el personal operatiu de l’empresa adjudicatària disposarà dels mitjans necessaris per a la realització dels treballs inclosos en el contracte (roba de treballa adequada, eines, mitjans de transport, etc.) que li permetin el desenvolupament eficaç de les seves funcions. Aquests mitjans seran facilitats per l’adjudicatari excepte els que puguin ser considerats com a especials (plataformes elevadores, etc.), que hauran de ser contractats a una empresa externa especialitzada. 
Tots els treballs s’efectuaran dins de l’establert segons el conveni laboral, en horari de dilluns a divendres no festiu de les 08:00h a les 17:00h. 

Gestió del servei:

La gestió del servei es realitzarà mitjançant un programa de gestió de manteniment que permeti:

· Planificar els treballs de manteniment preventiu

· Tenir un control i històric de manteniment preventiu

· Mantenir actualitzat l’inventari de les instal·lacions. 

4.2.2.- Manteniment preventiu alarmes contra robatori i intrusió
L’esmentat manteniment preventiu dels sistemes d’alarma contra robatori i intrusió, haurà d’assegurar la correcta gestió, conservació, funcionament i seguiment de totes les instal·lacions existents a l’estació d’autobusos de Palafrugell durant el període que duri el contracte. 
Per fer-ho, l’adjudicatari realitzarà les següents revisions periòdiques:

· 1 Visita Anual presencial

· 3 Visites Trimestrals a l’any bidireccionals

Aquestes revisions hauran de comprendre, com a mínim, les següents operacions:

· Comprovació de tensions

· Comprovació de la correcta commutació de la font d’alimentació en una fallada de subministrament
· Comprovació de xarxa i bateries

· Comprovació de la correcta fixació de tots els aparells que componen la instal·lació 

· Comprovació del correcte funcionament de detectors i centraleta

· Neteja de detectors i comprovació de la correcta detecció dels mateixos

· Verificació de connexions

· Verificació de senyals d’alarma

· Verificació dels dispositius de transmissió
4.3.- Manteniment Correctiu
Les intervencions CORRECTIVES tindran dues components (mà d’obra i materials), atesa la naturalesa imprevisible de les avaries s’estableix un import de referència de 1.150€ sobre el qual els concursants no podran presentar baixa i en el que s’hi inclouran les despeses de mà d’obra i materials. 

Les actuacions de manteniment correctiu podran venir donades a petició de CIMALSA, mitjançant avís d’averia o detectada pel propi personal de l’empresa adjudicatària en les operacions de manteniment preventiu. 

En aquest sentit, les incidències detectades en les revisions o inspeccions preventives seran corregides sistemàticament per l’adjudicatari dins del termini legal, comunicant posteriorment la seva resolució a CIMALSA.

4.4.- Assistència tècnica 24h/365 dies

L’empresa adjudicatària oferirà un servei d’Assistència Tècnica remota i/o presencial en cas d’emergència 24h sobre 365 dies. S’haurà de disposar d’un telèfon de contacte i un correu electrònic mitjançant els quals qualsevol persona autoritzada per CIMALSA, podrà comunicar una incidència a l’estació. El personal que rebi l’avís haurà de tenir capacitat tècnica i coneixements de la instal·lació suficients per a poder intervenir de manera immediata. 
4.5.- Custòdia de Claus i Servei de verificació personal “Acuda”
4.5.1.- Recepció i gestió d’alarmes
El servei de recepció d’alarmes en la Central de Recepció d’alarmes (CRA) de l’adjudicatari serà permanent (24 hores, 365 dies l’any). 

En cas d’activació d’un sistema d’alarma, l’adjudicatari procedirà a la comprovació remota (via telefònica) o física (servei de verificació personal) de l’autenticitat de la mateixa. 

En cas de ser negativa, procediran a rearmar el sistema i comunicar la incidència a la persona responsable de l’estació d’autobusos de Palafrugell (CIMALSA). 

En cas de ser positiva, es comunicarà immediatament als Mossos d’Esquadra i seguidament a la persona responsable de CIMALSA de l’estació. 

4.5.2.- Adjudicació de codis

L’adjudicatari haurà de generar un codi d’accés (per activar i desactivar el sistema d’alarma) per a cadascun dels usuaris de l’estació que el precisin.
Aquests codis seran personals i intransferibles en la mesura del possible, a fi i efecte que des de la Central de Recepció d’Alarmes de l’adjudicatari es pugui identificar en tot moment la persona que connecta i desconnectada el sistema d’alarma. 
En aquest sentit, correspondrà a la persona responsable de CIMALSA a l’estació d’autobusos de Girona designar els usuaris que precisaran disposar de codi personal, sense que es pugui traspassar el codi d’un usuari a un altre en cas de baixa/alta d’un nou usuari. 
4.5.3.- Custòdia de claus

Aquest servei inclou la custòdia de claus de l’estació d’autobusos de Palafrugell, en les condicions de seguretat que exigeix la normativa vigent d’aplicació, per tal de facilitar l’accés del cossos de seguretat, bombers, ambulàncies, serveis mèdics, companyies d’aigua, electricitat o qualsevol altra que per raó  de la incidència ho requereixi. 
4.5.4.- Comprovació d’incidències
L’adjudicatari assegurarà la comprovació remota (a través de la Central de Recepció d’Alarmes) i física (mitjançant el servei de verificació personal o “servei d’acuda”) de qualsevol incidència d’intrusió que es produeixi a les instal·lacions de l’estació en les condicions que estableixi la normativa vigent i els protocols de seguretat, donant compte de totes les actuacions a la persona responsable de CIMALSA a l’estació d’autobusos de Palafrugell. 
En aquest sentit, quan es verifiqui l’activació d’una alarma per algun dels procediments que estableixi la normativa, l’adjudicatari desplaçarà al centre en qüestió el servei de custòdia de claus per facilitar l’accés a les forces i cossos de seguretat que hi acudeixin. 

Així mateix, l’adjudicatari disposarà d’un servei de verificació personal o vigilància (“servei acuda”) per garantir l’assistència a les instal·lacions de l’estació en cas d’intrusió. 

La prestació d’aquest servei serà efectiva les 24 hores dels 365 dies de l’any. S’estimen 10 serveis anuals que només es facturaran en cas d’efectuar-se.

En el supòsit que es requereixin més de 10 serveis a l’any, es facturaran segons el preu presentat per part de l’adjudicatari per a desplaçament i actuació amb vigilant de seguretat. 

D’aquest manera, sempre que es produeixi una incidència d’intrusió a les instal·lacions de l’estació, el personal del servei de verificació s’haurà de personar físicament en un temps inferior als 45 minuts a comptar des de la recepció del senyal d’alarma, per a continuació realitzar una inspecció interior i/o exterior de les instal·lacions en qüestió. 
En aquest sentit, per tal de poder dur a termes aquest servei correctament en tot moment, l’adjudicatari haurà de vetllar per mantenir actualitzat el servei de custòdia de claus de l’estació, mitjançant els procediments i protocols interns establerts a tal efecte. 
4.5.5.- Informe d’incidències

L’adjudicatari remetrà un informe a la persona responsable de CIMALSA a l’estació d’autobusos de Palafrugell, cada cop que es produeixi una incidència d’intrusió a les instal·lacions, indicant la data i hora, el tipus d’incidència i les mesures adoptades. 
5. CONDICIONS EXIGIDES PER A LA REALITZACIÓ DELS TREBALLS. PROJECTE TÈCNIC. 
El contingut i prestacions del servei a realitzar pel contractista, per tal de donar compliment a la normativa vigent seran els següents:
5.1.- Requisits del personal de l’adjudicatari.

La prestació es portarà a terme amb l’equip ofert per l’ADJUDICATARI, amb les especificacions del Contracte. 
La Direcció Corporativa de CIMALSA es reserva la possibilitat de sol·licitar el canvi del Coordinador Tècnic del projecte sempre i quan els motius siguin suficientment justificats. L’ADJUDICATARI es compromet a efectuar el canvi en dues setmanes com a màxim. Així mateix, si fos l’ADJUDICATARI qui proposés el canvi, haurà de comptar amb la prèvia aprovació de la Direcció Corporativa de CIMALSA per fer-lo.

En tot cas, l’ADJUDICATARI  és l’únic responsable de la correcta execució dels objectes del contracte, en tant que hagi estat avisat en temps i forma, amb independència que compti amb col·laboradors, i assumeix davant CIMALSA la responsabilitat final del servei. 

Les tasques encomanades en la present licitació estaran coordinades i executades en qualsevol cas com a mínim per:

· Tècnic amb la qualificació professional mínima exigible per a desenvolupar treballs amb el Circuit tancat de televisió (CCTV) i amb les alarmes contra robatori i intrusió (d’acord amb la normativa vigent). 
5.2.- Complir amb la normativa vigent en la descripció dels serveis a prestar, incloent normativa de la UE, estatal, autonòmica i local d’aplicació. 
6. ALTRES CONDICIONS DE PRESTACIÓ DEL SERVEI. 

· L’adjudicatari haurà d’aportar en suport informàtic informe dels treballs realitzats.

· L’adjudicatari serà responsable dels danys que pugui ocasionar a tercers en el decurs de la prestació del servei. Haurà de disposar d’una pòlissa d’assegurança de responsabilitat en vigència durant tot el temps que duri la seva contractació.

· Serà obligació de l’adjudicatari contractar tot el personal que necessiti, veient-se obligat al compliment de les disposicions vigents en matèria laboral, de Seguretat Social i de Prevenció de Riscos Laborals, sense que CIMALSA tingui cap responsabilitat per hipotètics incompliments de l’esmentada normativa. Així mateix, vindrà obligat al compliment de les previsions de la Llei 31/1995, de Riscos Laborals i modificacions posterior, així com la normativa concordant, aplicable a cada moment. 
6.1.- Protocol de seguretat.
S’estableixen 4 nivells d’activació de l’alerta. A continuació s’estableixen les pautes generals d’actuació per restablir la normalitat quan aquesta sigui vulnerada en funció del nivell d’actuació de l’alerta corresponent.
· Nivell 1. Correspondria a una falsa alarma: activació d’alarmes per causes naturals, defectes o mal ús del sistema (portes obertes, presència d’animals, etc.). L’actuació quedaria circumscrita a l’àmbit del servei de l’empresa adjudicatària, amb comunicació als interessats.
· Nivell 2. Correspondria a una incidència que no sobrepassa l’àmbit perimetral sense més conseqüències i sense que es produeixi intrusió en les instal·lacions o no comportant conseqüències significatives. Si s’escau, l’empresa adjudicatària comunicarà el fet de forma immediata a la persona responsable de CIMALSA per tal que realitzi els tràmits per a la reparació i assegurament dels accessos al recinte. 

· Nivell 3. Correspondria a incidències en què es produeix la intrusió a les instal·lacions de l’estació amb clara afectació al seu interior (accés a vestíbuls, taquilles, oficines, sales tècniques, etc.) amb efectes significatius sobre aquestes zones i instal·lacions. Els fets es comunicaran de forma immediata als Mossos d’Esquadra i a la persona responsable de CIMALSA a l’estació d’autobusos de Palafrugell.
· Nivell 4. Correspondria a incidències greus en què es veu afectada tota o gran part del centre (incendis, inundacions, grans destrosses, etc.) que impliquen mesures especials de contenció. Es comunicaran els fets de forma immediata als Mossos d’Esquadra i a la persona responsable de CIMALSA  l’estació d’autobusos de Palafrugell. 
6.2.- Garanties. 
Reparacions

Les reparacions tindran una garantia igual que la dels recanvis utilitzats. En el supòsit que la reparació no impliqui la substitució de cap component, la garantia serà de 3 mesos. 

Recanvis

L’adjudicatari s’haurà de comprometre a utilitzar recanvis originals per procedir a les reparacions. En el supòsit que no es disposi de l’esmentat material i sigui necessari utilitzar-ne un altre, caldrà prèvia consulta de la seva idoneïtat al servei tècnic i amb l’acceptació de CIMALSA. 

6.3.- Operacions obligatòries de CCTV 
El circuit tancat de televisió és un sistema que es complementa al sistema de detecció d’intrusió, principalment com element informatiu davant la possible manipulació indeguda de bens, o bé pel fet de disposar d’una visió general de les instal·lacions, conjuntament amb l’històric d’imatges que s’emmagatzemin. 
El sistema de CCTV és una mesura de protecció electrònica, que s’aplica com a reforç informatiu per als responsables de seguretat o personal específic que dictamini CIMALSA. L’objectiu bàsic del sistema és l’obtenció d’imatges d’una determinada àrea, fet que ens permet realitzar diferents funcions:

· Dissuasiva. Per la seva simple presència, al representar un criteri de control.

· Informativa. Al permetre la verificació d’una situació estable o el seguiment de possibles actuacions delictives. 

· Històrica. Mitjançant la gravació d’imatges per a intervencions o investigacions posterior que siguin necessàries. 

El disseny del sistema de CCTV ha d’estar basta en el conjunt de requeriments funcionals de la Norma UNE-En 50132-7, que impliquen la determinació de:

· Els procediments funcionals.

· La resposta a les alarmes.

· Els temps de resposta del sistema.

· La configuració del centre de control. 

6.4.- Determinació dels procediments funcionals

La principal tasca de l’operador és analitzar el contingut de les imatges mostrades i actuar segons procediments prèviament establerts, o sinó, adoptar les decisions de resposta adequades. Per aquest motiu s’han d’utilitzar al màxim les funcions automàtiques per a alliberar l’operador per a les tasques essencials. Les funcions considerades automatitzades són:

· Commutació del vídeo

· Selecció de la posició prèvia de la càmera. 

· Equip de control.

· Control de la il·luminació.  

6.5.- Emmagatzematge d’imatges

S’haurà de realitzar una fitxa individualitzada per a cada una de les càmeres existents on es descriguin les següents principals característiques:
· Tipus de càmera:  interior o exterior.

· Opcions de la càmera: zoom, àudio, emmagatzematge intern. 

· Gravació de vídeo: continuada o condicional, temps de conservació de les dades registrades, format de les imatges. 

· Gravació d’àudio: continuada o condicional, temps de conservació de les dades registrades, distància de captació. 

· Transmissió d’imatges: sí o no. 
7. ORGANITZACIÓ DEL SERVEI. 
Coordinació entre l’adjudicatari i CIMALSA.
7.1.- Els licitadors hauran de presentar un pla de treball/projecte degudament planificat de la prestació del servei objecte del contracte, en el termini de quinze dies posteriors a la formalització del contracte, que s’haurà d’ajustar als requisits i obligacions que s’exigeixen en aquests plecs. 

7.2.- Les relacions entre l’adjudicatari i CIMALSA es subjectaran als següents termes:

· L’adjudicatari designarà un responsable que serà la persona encarregada de canalitzar les demandes del servei i la interlocutora amb CIMALSA per a qualsevol incidència en relació al desenvolupament del contracte.

Seran funcions de la persona responsable:
· Garantir el flux d’informació necessari entre l’adjudicatari i CIMALSA.

· Fer seguiment del pla de treball. 
*****

